R5dwMg/zh-wiki-yue-long huggingface dataset:
第3主打為《拔河》，呢首歌曲令佢奪得新加坡FM93.3頻道「醉心金曲獎」之最佳本地歌手獎。同時喺專輯嘅香港同星馬特別版還收錄《擔心》Repise版本同《心痛》不插電版本。同年7月，推出同台灣創作歌手潘協慶合唱歌曲《變了真心》，佔據台灣KTV排行榜高達4個月。
同年6月，推出第3張國語專輯《傷心》，第1主打為《傷心》，第2主打為《像男孩的男人》，第3主打為《喜歡你》，並同時喺台灣舉辦全台巡迴歌友會。同年9月，獲專業人士同歌迷齊聲推薦為1996年新加坡歌壇天後。
同年12月，乘勝推出第4張國語專輯《別讓我恨你》，第2主打為《別讓我恨你》，第3主打為《拖鞋》，第3主打《虧欠》，呢張專輯喺台灣甫推出3日即進入IFPI排行榜，並喺1997年5月獲頒台灣金曲獎「世界華人最佳國語女演唱人獎」。
同年12月，出首張粵語專輯《揭曉》，正式進軍香港歌壇。第一主打係《揭曉》，呢首歌為《傷了和氣》嘅粵語版，成為1998年香港TVB十大歌金曲第一季入選金曲。第二主打係《失蹤》，呢首歌為《感覺失蹤》嘅粵語版。
1998年5月，出第二張粵語專輯《有你愛過》，第一主打係雷頌德作曲嘅《有你愛過我》，第二主打係《轉彎抹角》，第三主打係《冰山一角》，第四主打係《傷愛》。同時呢張專輯嘅星馬特別版仲收錄《迷信》國語版《看月亮》同《精挑細選》國語版《開車上路》，呢兩隻歌分別係新加坡新視電視連續劇《慾望街車》嘅主題曲同插曲。
同年7月，為新加坡國慶慶典錄製主題曲國語版《家》同英文版《Home》。同年8月，推出第5張國語專輯《入戲太深》，第1主打為《再愛一回》，第二主打係 《等了又等》嘅國語版，第三主打係《入戲太深》，第四主打係《冰山一角》國語版《得寸進尺》，並做瑞士知名手錶Ebel新加坡代言人。
1999年1月，同蘇永康合唱電影《玻璃樽》主題曲粵語版《來夜方長》同國語版《愛的正好》，其中國語版《愛的正好》攞到新加坡 FM93.3醉心YES頻道「醉心金曲獎」嘅「最佳男女合唱歌曲金獎」。同年7月，做知名咪高風「Shure」亞洲區首位女代言人。
2000年1月，出首張國語新歌加精選集《那天那夜》，收錄兩首新歌同12首精選舊作，第一主打係《那天那夜》，第二主打係《輕佻》。同時亦出首本中英對照詩集《想入飛飛》，由台灣旺角出版社發行。同年4月，出首張粵語新歌加精選集《最好》，收錄九首新歌加六首精選舊作，第一主打係《天使吻》，第二主打係《早去早回》，第三主打係《最好》，第四主打係《寂寞便找我》。
同年6月，出第七張國語專輯《蘿拉》，佢喺呢張專輯當中曲風同過往嘅專輯有好大嘅改變，第一主打係《蘿拉》，係一首拉丁味十足嘅中版情歌。第二主打係《一個人的圓舞曲》。第三主打係《你酷》，係佢出道以嚟唯一一隻快歌。
第四主打係《他不適合你》。第五主打係佢詞曲一手包辦嘅《終於忘記了你的生日》。另外呢張專輯仲收錄新加坡電視劇《家事》嘅同名主題曲重新作詞嘅版本《走過》，令佢攞到星加坡FM93.3電台紅星大獎嘅「最佳電視劇主題曲獎」。
2001年3月，推出第3張粵語大碟《麻醉》，第1主打為香港TVB電視劇《妙手仁心II》嘅插曲《麻醉》。第2主打為同林保怡合唱歌曲《不知不覺》，呢首歌都係《妙手仁心II》嘅插曲。第3主打為香港TVB電視劇《封神榜》片尾曲《每一生都為你》，呢首歌為《那天那夜》嘅粵語版。
第四主打為《夜安》，同時呢張專輯星馬版還收錄新加坡宣明會嘅活動主題曲《願望》。同年5月，同張學友合唱TVB電視劇《酒是故鄉醇》主題曲《醉酒醉影》。 同年6月，喺新加坡舉辦個人首場售票演唱會《That's Kit 就是陳潔儀》。
同年7月，參與新加坡優頻道電視劇《勝券在握》嘅演出，同秦漢演對手戲。同年8月，同劉以達合作單曲《孤獨頻盜》，收錄喺劉以達《水底樂園》專輯。同年12月，喺新加坡推出第2張國語新歌加精選集《Like Kit》，收錄兩首新歌同20首精選舊作，第1主打為新加坡優頻道電視劇《勝券在握》主題曲《握住我的手》，第2主打為新加坡優頻道電視劇《勝券在握》插曲《天天看到你的臉》。
2002年8月，喺香港參與香港、荷蘭聯合製作多媒體音樂劇《千裏情牽》嘅演出，飾演女主角Kit。同年9月，推出第8張國語大碟《異想世界》，呢張專輯係華語歌壇首張以電子沙發音樂為主嘅唱片，亦是佢親自擔任製作人嘅首張唱片，而呢張專輯收錄嘅大部分歌曲都係佢喺學生時代所創作嘅歌曲。
2004年7月，喺新加坡濱海藝術中心參與香港、荷蘭聯合製作多媒體音樂劇《千裏情牽》嘅演出，同時亦擔任新加坡優頻道《一藝孤行》嘅主持人。同年8月，推出第10張國語大碟《東彎土星》，呢張專輯係佢嘅電子沙發音樂系列專輯嘅最後一部曲，亦係佢同海蝶音樂合作嘅最後一張唱片，呢個專輯推出後並宣佈暫別歌壇。
2005年7月，佢、蔡淳佳、何耀珊同其他新加坡歌手嘅音樂人為仁人家園嘅重建南亞海嘯災區計劃攜手推出合輯《聯手重建》，併合唱主題曲《一磚一瓦》，同時亦為新加坡體育理事會演唱馬尼拉東運會活動主題曲《Live Up Our Dream》，其後隨其男友去美國波士頓暫時定居一年。
但另一方面，從呢個節目入面，更多觀眾得以認識同欣賞到佢動聽嘅歌聲，並支持佢嘅復出。節目總製作人洪濤曾喺節目入面坦言，邀請佢嚟參加《我是歌手》係極其困難嘅事，從《我是歌手》第一季》時就邀請過，但佢以音樂唔應該拎嚟比賽嘅立場而不假思索咁拒絕，最終節目組嘅三顧茅廬同好友林志炫嘅開導下打動咗認為音樂唔應該比賽嘅佢嚟參加。
2015年7月12號，喺上海大舞臺舉辦《著迷·陳潔儀》巡回演唱會上海站。7月18號，喺廣州體育館舉辦《著迷·陳潔儀》巡回演唱會廣州站。8月9號，再次參加新加坡國慶閱兵慶祝演出，同演唱《home》。喺採訪入面表示呢個可能係佢最後一次參與國慶閱兵慶祝演出。
8月23號，受邀參加新加坡國慶群眾大會同演唱《home》，成為首位喺國慶群眾大會進行現場表演嘅藝人。10月2號，喺香港紅磡體育館 「國慶青年音樂會」演唱 《心動》同《家》，呢個係佢首次喺新加坡以外地區獻唱《家》，同話香港似佢嘅第2個家。
10月13號，喺上海 「2015雅詩蘭黛粉紅絲帶公益音樂會」演唱 《心動》、《喜歡妳》同《天冷就回來》。11月尾，佢喺微博發表聲明表示近日市面賣嘅演唱會同名新專輯，係冇得到授權而推出市面，因此向歌迷同消費者咪買虛假新專輯。
12月5號，喺廣州參加2015音樂先鋒榜頒獎典禮，獲頒音樂先鋒榜2015年度24家電臺聯頒先鋒鉆石大獎。喺頒獎典禮上演唱嘅《著迷》，嗰個歌曲獲得音樂先鋒榜2015年度港台10大先鋒金曲獎項。12月15號，佢喺北京召開發布會，宣布同中國太合音樂集團簽約，同表示將喺出年3月帶嚟新專輯嘅消息。
2016年1月26號，喺微博發布單曲《天冷就回來2016》，由梁文福重新修改歌詞。同日喺香港同新加坡發行《等。陳潔儀》EP。收錄翻唱嘅《等》同3首bouns曲目，包括《祝君好》、《終於》。6月14號，喺香港會議展覽中心舉辦《著迷·陳潔儀》巡迴演唱會香港站。
，廣東話叫《你嘅仔女唔係你嘅仔女》，係台灣公共電視台2018年製作嘅電視劇，喺公視主頻、公視+、Netflix同埋LINE TV同步播映。呢部劇改編自作家吳曉樂嘅同名作品入邊嘅五個故事，分別係〈媽媽的遙控器〉、〈貓的孩子〉、〈茉莉的最後一天〉、〈孔雀〉、〈必須過動〉。
早喺五年前錄《大魚》嗰陣，周深就試過《自己按門鈴自己聽》，但係高曉松唔滿意個demo，所以呢隻歌就擱置咗。而高曉松都揾過其他人嚟試唱，但佢都唔滿意。五年之後，周深又試唱咗呢隻歌，高曉松終於畀佢攞去唱，喺2020年4月10號播出嘅《歌手·當打之年》第十期現場唱咗呢隻歌，做咗呢隻歌嘅首唱。
《願得一心人》係中國歌手周深為電視劇《鶴唳華亭》唱嘅主題曲。呢隻歌攞到QQ音樂影視金曲榜周榜冠軍，同亞洲新歌榜日榜冠軍，並攞到QQ音樂2019巔峰榜年終榜單十大影視單曲。2020年，喺酷狗音樂周深專輯歌曲播放量入面排第7位。
《鶴唳華亭》係根據同名網絡小說改編嘅一部古裝網絡劇，2019年11月喺優酷開播。《願得一心人》係呢部劇個主題曲，全曲用鋼琴同大提琴做底鋪陳情緒，配搭埋周深把聲，唱到劇入面男女主人公嘅悽美又堅貞嘅感情。
2019年12月31號，周深喺bilibili新年晚會首次現場唱咗呢隻歌。2020年2月21號，周深參加湖南衛視《歌手·當打之年》，喺第三期「雲錄製」喺屋企唱咗《能解答一切的答案》，攞到觀眾票選第三名。
呢隻歌喺單曲發行後3日出咗MV。毛不易喺寫《無問》嘅時候係用佢睇完《無問東西》嗰陣嘅觀後感去寫呢隻歌。佢喺睇完《無問東西》後嘅第二日就寫好隻歌。毛不易喺《無問》呢隻歌入面寫咗佢對影片入面嘅每一個人用生命盛放青春、努力生活嘅尊重同共情。
呢隻歌嘅曲風係充滿異域風情嘅風格。喺歌名嘅俄文「До свидания」解做拜拜，俄文名嘅叫法成日畀人嗌隻歌做《達尼亞》，朴樹揀用呢個名做主命名係因為佢一開始就覺得呢個字最啱用。喺拍隻歌嘅MV到仲請到中國男演員劉燁嚟做男主角，佢仲去過北京同布拉格到拍，其間仲租咗間老酒店嚟攞景。
GARNiDELiA，由歌手MARiA同作曲家toku組成。團體名嘅由來係「Le Palais Garnier de Maria」，同toku嘅出世年份同時發現嘅小行星2758」入面嘅文字所組合而成。
1987年，佢出咗《趙小源作品專輯》。1993年，佢加入香港大地唱片做製作人。1996年，佢攞到十年流行音樂傑出成就獎。佢做過山水世爵演藝總監兼音樂總監。佢亦做過《校園民謠》唱片嘅其中一個製作人。佢為過劉歡演唱嘅《西遊記後傳》嘅片頭曲《我欲成仙》填詞。
《愛上一個不回家的人》對林憶蓮有好重要嘅意義，因為呢隻係林憶蓮第一隻成名嘅國語歌，仲係90年代KTV嘅熱門點唱金曲。喺呢隻歌成型之前，飛碟唱片就決定以闡述都會女性嘅愛情做《愛上一個不回家的人》專輯嘅方向，而錄完大部分新寫落嚟嘅歌後，製作團隊就發覺仲差一隻主打歌未喺專輯度出現。
後嚟監製陳秀男就拎咗一隻陳志遠已經寫好咗嘅旋律，因為監製想隻主打歌有香港嘅都市特質嘅同時，都要可以畀臺灣歌迷接受得到。而呢隻歌原名係叫《不回家的人》，之後就請丁曉雯嚟填詞。而丁曉雯係因朋友嘅經歷而寫落嘅心情隨筆，而歌詞就講緊喺感情入面游移不定嘅主角，成日喺來去之間，對無怨無悔付出嘅另一邊造成傷害。
《我身騎白馬》係臺灣前衛音樂作曲家蘇通達同歌仔戲名伶郭春美所屬春美歌仔戲團合作嘅電音歌仔戲作品，專輯喺2007年1月23號出版。收錄同名歌曲等幾首曲調嘅呢隻專輯，將台灣歌仔戲地方戲曲唱腔融合咗輕柔輕快嘅沙發音樂、爵士、古典、電音、同拉丁樂風。
Vitas，原名維塔利·弗拉達索維奇·格拉喬夫，目前無正式中文譯名，一啲媒體叫維塔斯。佢喺拉脫維亞出世，係依家俄羅斯當紅男歌手，佢以跨越5個八度嘅寬廣音域同高音區雌雄難辨嘅聲線著稱，有「海豚音王子」稱號。
細個喺阿爺嘅影響下學演奏手風琴，並喺佢嘅帶領下成日喺烏克蘭境內嘅敖德薩進行業餘演出。10幾歲嘅時候進入敖德薩音樂學院學習。佢音樂學院院長安那托利·帕多卡驚嘆Vitas係「上天賜予的禮物」。佢喺2006年同交往7年嘅女友結婚, 目前有一女一仔。
從敖德薩將Vitas發掘出來嘅係俄羅斯著名音樂製作人謝爾蓋·普多夫金。普多夫金喺敖德薩聽過佢唱嘅錄音帶後，慨嘆自己「發現了俄羅斯音樂的天才」。好快，Vitas就跟普多夫金嚟到莫斯科，並正式開始以Vitas做藝名上俄羅斯樂壇。
2000年，Vitas喺克里姆林宮因演唱《歌劇2》取得空前嘅成功，佢迅速做咗全世界矚目嘅流行巨星。佢嘅成名曲《歌劇2》係俄羅斯年度最受歡迎嘅單曲。呢首單曲入面，Vitas達到soprano C嘅高音，極富震撼力。
到依家，Vitas出過14張CD專輯同2張單曲專輯，大部分以俄語演唱。截至2005年年頭，佢先後喺16個國家舉辦過個人演唱會1000幾場。截至2005年年頭，佢嘅專輯CD銷量已過1000萬張。另外，Vitas以規模空前嘅巡迴演出著稱。
Vitas向來好少接受訪問，據講係經紀人普多夫金嘅指示，以防公眾將焦點集中喺佢私生活而唔喺音樂上。雖然Vitas好少接觸媒體，但一啲曾同佢接觸嘅人話，佢私底下好健談同開朗，唔食煙，但鐘意飲一啲酒。對於佢係閹伶嘅講法，呢啲人都反對，因為Vitas日常嘅舉止、聲音都同尋常男性無異。
J5係一係完全獨立嘅頻道，唔似得佢前身高清翡翠台每日黃金時段都會同翡翠台做同步廣播。佢嘅定位係一條財富同知識並重嘅全新頻道，播放自製財經資訊節目，由新聞部負責製作，亦會播放外購紀錄片、劇集、電影同綜藝節目。
中韓關係或韓中關係，係指中華人民共和國同朝鮮半島南半部地區嘅大韓民國之間嘅雙邊外交關係。兩國喺經濟上嘅交流喺1975年開始，而雙方喺1992年先正式建交始邦交正常化，之前大韓民國因堅定嘅反共立場，長期同持反共立場並擁護三民主義嘅中華民國政府保持官方關係。
由1992年8月24號，中韓兩國正式建交後，韓中關係係咁提高，雙方高層互訪頻繁，經貿、文化、人員往來發展得好快。1992年9月27號，時任韓國總統盧泰愚喺兩國建交1個月後，就率龐大訪華團出訪中國，去接見中共中央總書記江澤民、中國國家主席楊尚昆、中國國務院總理李鵬等領導人。
韓國部署薩德反導彈系統事件係指大韓民國接受美國嘅協助下喺國內部署薩德反導彈系統嘅過程同衍生嘅事。薩德系統嘅部署喺2016年2月7號宣布開始磋商，喺2016年7月8號正式宣布落實，部署嘅具體行動就喺2017年3月6號開始進行。
呢件事引發咗國際性爭議，韓國主張呢項軍事部署只係應付朝鮮民主主義人民共和國嘅防禦措施，中華人民共和國就認為部署薩德系統會對佢哋嘅國土安全造成影響，並對韓採取幾項反制措施。呢件事亦對太平洋地區嘅戰略平衡造成影響，例如俄羅斯都表態話唔好。
《歌手》2017，係中國大陸湖南衛視喺2017年第一季度播出嘅逢星期六後晚間音樂類真人騷節目，係2017湖南衛視節目巡禮重點推介嘅一檔節目，接檔節目《一年級·畢業季》。節目由《我是歌手》系列節目製作人洪濤打造，音樂總監係香港資深音樂人梁翹柏，首期節目喺2017年1月10號喺湖南長沙HBS廣電中心錄製，同埋喺2017年1月21號夜晚10點30分首播。
競演分做5輪、每輪分兩場。每輪嘅第一場有8位歌手競演、而第二場就有7位歌手競演，每場都有500位觀眾聽審投票，每位聽審揀3位自己認為嗰場表現最好嘅歌手。首場競演有8位歌手，首場競演排包尾嘅歌手將遭到淘汰，第二場競演過後就累計第一、二場嘅成績，得票率最低嘅歌手將被淘汰。
第三場競演係第二輪補位賽，將會有兩位歌手補入新一輪嘅8人陣容。兩位歌手分別係逆戰歌手同挑戰歌手。根據節目組嘅講法，呢季節目會有往季《我是歌手》嘅參賽者回歸參賽，呢部分歌手即被稱做逆戰歌手，性質類似喺《我是歌手》系列節目嘅補位歌手。
呢期係歌手2017首場競演、為第一輪排位賽。第一期，喺北京時間2017年1月10號錄製、2017年1月21號夜晚10點30分喺湖南衛視首播，原定當晚播出嘅《2017湖南衛視春節聯歡晚會》就改檔至1月20號晚播出。
首場競演歌手出場順序由觀眾投票決定，觀眾期待值越高嘅歌曲，歌手就越遲出場。呢場，袁婭維遭到淘汰，搶位失敗。但由於張敬軒退賽，節目組將袁婭維復活，並更改賽制為排位賽，令原本搶位失敗遭到淘汰嘅袁婭維可以繼續競演。
呢期係歌手2017第二場競演、為第一輪淘汰賽。第二期，喺北京時間2017年1月20號錄製、2017年1月28號夜晚10點30分喺湖南衛視播出，原定當晚播出嘅《四海同春2017全球華僑華人春節大聯歡》則改檔至1月30號晚播出。
呢期係歌手2017第十場競演、為第五輪淘汰賽。第十期，喺北京時間2017年3月16號錄製、2017年3月25號夜晚10點30分喺湖南衛視播出。呢期，彭佳慧出場順序原本係1號、張杰出場順序原本係4號、李健出場順序原本係5號、林志炫出場順序原本係7號，後來彭佳慧同林志炫交換出場順序、張杰同李健交換出場順序。
呢期係歌手2017第十二場競演、為半決賽。第十二期，喺北京時間2017年3月30號錄製，2017年4月8號夜晚10點30分喺湖南衛視播出。呢場賽制為10進8，呢輪將淘汰得票率最低嘅兩位歌手。呢期競演歌手出場順序係，十位歌手之中首先抽出呢輪最後一位競演嘅歌手，嗰位被抽中嘅歌手能安排其中一位歌手順序係自己嘅前面，剩餘1－6號，將會另作抽簽揀出呢期嘅出場順序，首位競演歌手同第六位競演歌手就係競演前最後一刻抽出。
呢期係歌手2017第十三場競演、為決賽。第十三期，喺北京時間2017年4月15號夜晚10點喺湖南衛視採用直播形式播出。決賽由歌手邀請幫唱嘉賓合演，累積半決賽得票率產生呢季歌王。呢期競演歌手出場順序係，八位競演歌手首先抽籤揀出呢場競演嘅出場順序，然後根據半決賽排名倒序產生呢場最後三位演唱嘅歌手，呢三位歌手所抽到嘅出場順序將被空出，由其他歌手按次序順延補缺。
總成績得出前，主持人公佈「終極歌王候選人」為李健、獅子合唱團、迪瑪希同林憶蓮，最後林憶蓮以22.74%嘅得票率優勢擊敗迪瑪希嘅18.47%得票率、獅子合唱團嘅13.09%得票率同李健嘅11.24%得票率，攞《歌手2017》歌王。
三位歌王分成三隊，由歌手隨機收取金典花盒選擇分隊。每隊歌王嘅關注任務係一百五十萬人次，其餘兩位歌手抽籤決定任務人數。獅子合唱團嘅任務係一百三十萬人次、張碧晨嘅任務係一百二十萬人次、林志炫嘅任務係一百萬人次、袁婭維嘅任務係八十萬人次、迪瑪希嘅任務係七十萬人次、李健嘅任務係五十萬人次。
喺2016年9月有好多微博娛樂營銷號爆料話張韶涵將參加《歌手2017》，甚至係已經簽約。但成個首發歌手名單公佈後，張韶涵個名冇出現，引發網友一陣議論，有好多網友到《歌手2017》嘅官方微博留言近1000就要張韶涵嚟參加節目嘅聲音，但有內地娛樂媒體透露，張韶涵因為種種原因再次無緣《歌手2017》舞台，有消息話係杜麗莎替咗佢個位。
根據廣電總局喺2014年起實行嘅新政策，全國所有上星綜合頻道中，每季度只能有一檔音樂競唱類節目安排喺黃金時段播出，嗰個名額由總局通過評議會擇優選出，其他同類節目唔可以安排喺夜晚7點30分－夜晚10點30分之間播出。
自該政策實行以嚟，每年一季度嘅音樂競唱牌照均由湖南衛視《我是歌手》所取得。然而自2017年起，總局為鼓勵自主創新，將只向原創節目發放音樂競唱牌照，所以呢季《歌手》並未取得總局嘅音樂競唱牌照，因而只能喺夜晚10點30分開始正式競演。
2017年1月5號，林憶蓮透過佢嘅微博宣佈參加《歌手2017》，喺消息傳出後唔少歌迷認為以佢喺樂壇攞到嘅榮譽並無需要參加音樂競技類節目，並認為佢咁做係出於利益考量。1月8號，《歌手2017》透過官方微博發佈幾位參賽者嘅宣傳片，而林憶蓮喺佢條片入面講到明自己「不喜歡光環」、「想改變」去回應外間對佢呢次參賽嘅批評。
然而張敬軒喺確認參賽前就早已通過廣電總局嘅審核，從而得以成為《歌手2017》嘅首發歌手。喺2017年1月13號夜晚，《歌手2017》官方微博刪除咗同張敬軒有關嘅全部消息。第二日，微博用戶「芒果台女漢子」爆出消息話，因遭到中國大陸網民抵制，張敬軒被臨時取消參賽資格，已錄好嘅片將被全部刪除，其他連帶鏡頭都打格仔處理。
喺第二輪補位賽錄製前，網傳因參加過《我是歌手第二季》而出名嘅鄧紫棋為咗多謝節目組而會以逆戰歌手身份回歸舞台。同時有內地網站流傳林憶蓮因唔滿意鄧紫棋批評前輩歌手，兩個人之間唔係咁夾，而鄧紫棋拒絕《歌手2017》節目組邀請。
2017年1月9號，鄧紫棋所屬嘅經紀公司蜂鳥音樂透過微博發表聲明，否認「鄧紫棋因與某位歌手不合而缺席」傳聞，並表示鄧紫棋為籌備《G.E.M. Queen Of Hearts 世界巡迴演唱會》而冇辦法參與節目錄製。
另一方面，喺2017年2月4號第二輪補位賽播出期間，獅子合唱團演唱咗一首《百年孤寂》，開始時字幕已打出一眾製作人嘅名，包括原唱、作曲、編曲，甚至係鼓手、結他手、和聲等，唯獨係冇列出作詞人林夕個名。喺跟住播出嘅第二輪淘汰賽同第三輪淘汰賽，林憶蓮同側田分別演唱咗一首由林夕作詞嘅《我最親愛的》同《很想很想說再見》，處理手法都係一樣。
第五輪補位賽，林憶蓮演唱咗一首由林夕作詞嘅《多得他》，處理手法都係一樣。突圍賽，張碧晨演唱咗一首由林夕作詞嘅《你給我聽好》，處理手法都係一樣。臺灣媒體壹週刊稱呢個動作係因為林夕已被中華人民共和國文化部列入「55人封殺名單」所造成嘅。
類似嘅情況同樣發生喺五月天身上，由於疑似支持過太陽花學運，導致五月天同佢哋嘅主唱阿信喺《盛夏光年》同《聽不到》嘅製作人名單中被刪走個名。但係上述歌曲喺QQ音樂嘅發行版本就保留咗完整嘅製作人名單，中國大陸江蘇衛視喺1月28號夜晚播出嘅《2017江蘇衛視春節聯歡晚會》入面，林夕個名都冇被刪走。
2月25號上晝，譚晶通過微博宣布退出比賽。到咗2月25號夜晚，原計劃播出嘅《快樂大本營》歌手專場被臨時撤播，原時段改為重播20161126期，嗰期節目嘅部分內容已喺3月18號夜晚播出嘅未播片段合輯中播放。
隨後，《歌手》節目組通過官方微博證實譚晶退賽，同表示「接受並尊重她本人的決定」。嗰日夜晚10點13分，第三輪淘汰賽喺事先無任何宣傳嘅情況下照常播出，但整期節目已將譚晶嘅鏡頭全數刪除，之後播出嘅第四輪排位賽亦同樣刪除咗譚晶嘅全部鏡頭。
關於譚晶退賽嘅原因，網絡上有好多講法。2月26號下晝，譚晶工作室通過官方微博發表聲明，聲明稱退出比賽嘅決定係因為工作檔期安排同版權歸屬問題等原因，工作室方面將保留對網絡上嘅各種不實言論訴諸法律嘅權利。
由於電視劇《三生三世十里桃花》喺春節期間收視異常火爆，而張碧晨加入比賽嘅第四輪排位賽喺播出時咁啱嗰嗰劇集完咗冇耐，因此好多網友就希望佢能喺比賽期間演唱嗰個劇嘅片尾曲《涼涼》。直到決賽邀請幫唱嘉賓競演時，佢原本計劃邀請楊宗緯合唱《涼涼》以滿足網友嘅心願，但由於楊宗緯檔期問題最終未能如願。
之後孫堅邀請到大學同學白百何嚟救場，但係喺消息公布後嘅第2日就有媒體爆出白百何喺泰國同小模張愛朋偷情。直至嗰晚，芒果TV下架咗有關白百何參加幫幫唱嘅全部視頻，而張碧晨方面都因此陷入咗更換幫唱嘉賓嘅風波入面。
白百何偷情事件被媒體曝光後，都對4月22號夜晚現場直播嘅巔峰會造成影響。按照原定賽制，呢季決賽前6名將同4季《我是歌手》嘅歌王一齊參加最終嘅「歌手2017十全十美巔峰會」。但係喺白百何偷情事件被媒體曝光後嘅第4日，陳羽凡發表聲明稱為陪伴家人同細路將無限期退出娛樂圈，令羽泉退出呢季巔峰會。
之後有微博娛樂營銷號爆料稱黃綺珊將頂替羽泉參加巔峰會，但由於檔期問題最終未能實現。再加上韓磊因個人原因退出巔峰會，節目組最終補入決賽排第7嘅袁婭維，仲更改賽制做「歌手2017巔峰會」，由呢季決賽前7名同埋韓紅、李玟共9位歌手參加。
喺2017年1月28號播出嘅第一輪淘汰賽後，迪瑪希演唱嘅《Opera 2》排名再次位列榜首，到1月30號佢再喺湖南衛視嘅《2017全球華僑華人春節大聯歡》表演《Opera 2》，引起原創者烏克蘭裔歌唱家維塔斯嘅不滿。
俄羅斯製作人兼維塔斯經理人普多夫金1月31號朝喺微博發布聲明，表示迪瑪希「在無授權情況下改編、演唱維塔斯作詞作曲的著名歌曲《歌劇2》」，又透露鑒於事件已經唔係第一次，認為已「嚴重損害我方合法權益」，將透過法律途徑令事件得到合理解決，亦希望湖南衛視盡快停止侵權行為。
類似嘅情況發生喺2017年2月18號第三輪補位賽播出後，音樂人高曉松同詞曲作家李海鷹分別喺微博指出，張杰演唱嘅《默》同趙雷喺《月亮粑粑》入面加入嘅《彎彎的月亮》同樣冇得到原作者嘅任何授權。2月19號，高曉松喺微博表示，湖南衛視已電話致歉同補辦相關手續，然而李海鷹方面至今仍未收到節目組同演唱者嘅任何回應。
馬來西亞嘅Astro全佳HD將喺2月25號開始同中國湖南衛視同步播出第六集同埋往後嘅集數。剩返五集節目入面，第一集至第四集將分別喺2月22號、23號夜晚9點35分每個夜晚兩集連播，第五集將喺2月24號夜晚9點35分播出。
《歌手》2018，係中國大陸湖南衛視喺2018年第一季度播出嘅逢星期五晚黃金檔音樂類真人騷節目，係2018湖南衛視節目巡禮重點推介嘅一檔節目，接檔節目《奇兵神犬》。節目由《我是歌手》同《歌手》系列節目製作人洪濤打造，音樂總監係香港資深音樂人梁翹柏，首期節目喺2018年1月3號喺湖南長沙HBS廣電中心錄製，同埋喺2018年1月12號首播。
2018賽季嘅賽制升級做「2+1」嘅全新模式，將逆戰歌手取消但加翻補位歌手，將挑戰歌手改做踢館歌手，整體上回歸《我是歌手》第三季，賽制係三場一輪，每場都有500位觀眾聽審投票，每位聽審揀3位自己認為嗰場表現最好嘅歌手，但細微之處有啲唔同。
由於賽制嘅改變，呢個賽季喺宣佈結果嘅方式上比往季都有啲唔同。每輪第一場競演結束後，現場只公佈該場競演排名前四位嘅歌手同佢哋嘅最終排名，排名後三位嘅歌手要喺排名公佈完畢後抽選第二場競演嘅出場順序，而佢哋嘅最終排名就會留待第二場競演結束後公佈。
呢期係歌手2018第二場競演、為第一輪淘汰賽。第二期，喺北京時間2018年1月11號錄製、2018年1月19號夜晚8點喺湖南衛視播出。第一輪，由蘇詩丁參加踢館賽、為首位踢館歌手，最終獲得第五名暫時安全。
呢期係歌手2018第三場競演、為第一輪踢館賽。第三期，喺北京時間2018年1月18號錄製、2018年1月26號夜晚8點喺湖南衛視播出。因之前周延嘅退賽，呢場由李泉作為首位補位歌手加入比賽，並修改賽制。
呢期係歌手2018第五場競演、為第二輪淘汰賽。第五期，喺北京時間2018年2月1號錄製、2018年2月9號夜晚8點喺湖南衛視播出，原定當晚播出嘅《2018湖南衛視春節聯歡晚會》就改檔至2月8號晚播出。
呢期係歌手2018第七場競演、為第三輪第一場競演。第七期，喺北京時間2018年2月10號錄製、2018年2月23號夜晚8點喺湖南衛視播出。第三輪，騰格爾加入比賽、為第三位補位歌手。呢場競演原本係第三輪排位賽，之後因Jessie J缺席呢輪第二場競演而作廢。
呢期係歌手2018第八場競演、為第三輪排位賽。第八期，喺北京時間2018年2月28號錄製、2018年3月9號夜晚8點喺湖南衛視播出。第三輪，由霍尊參加踢館賽、為終極踢館歌手。呢場競演原本係第三輪淘汰賽，之後Jessie J因綵排後突發疾病而缺席呢場競演，節目組從呢場重新開始排位賽，並重新抽籤出場順序，所以冇人遭到淘汰。
呢期係歌手2018第九場競演、為第三輪踢館暨淘汰賽。第九期，喺北京時間2018年3月8號錄製、2018年3月16號夜晚8點喺湖南衛視播出。因病缺席上一場競演嘅Jessie J喺呢場競演正式回歸，所以節目組修改賽制。
Jessie J喺呢輪成績將以呢場競演成績同上一場競演被記作0嘅得票數計算，而霍尊就要綜合呢場同上場成績進入前四名先踢館成功。如霍尊踢館成功，就要淘汰綜合兩場得票率最低嘅兩位歌手，相反就淘汰霍尊同綜合兩場得票率最低嘅一位歌手。
呢期喺正式投票之前設兩輪電子投票，分別喺第四位同第七位歌手唱完後進行，每位聽審每輪可投一票。每輪電子投票後，排包尾嘅歌手將直接遭到淘汰。最終，李曉東喺第一輪電子投票排包尾遭到淘汰，李聖傑喺第二輪電子投票排包尾遭到淘汰，華晨宇、李泉、騰格爾、霍尊突圍成功。
總決賽第一輪係「幫幫唱」環節，由歌手邀請幫唱嘉賓合演，並以分組對戰嘅方式進行。七位歌手分做三組，每組唔少過兩位同唔超過三位歌手，每組唱完後進行即時投票，得票率最高者晉級第二輪。七位歌手全部唱完後，所有待定歌手透過再次投票決出第四位晉級歌手。
呢期係歌手2018第十四場競演、為「2018金典之夜」。第十四期，喺北京時間2018年4月20號夜晚7點30分喺湖南衛視採用直播形式播出。呢季巔峰會，由2017賽季嘅迪瑪希、獅子合唱團、張碧晨同袁婭維，2018賽季嘅Jessie J、華晨宇、汪峰、騰格爾、李泉、張韶涵同霍尊共十一位歌手參加。
早喺《歌手2017》就嚟完嗰時，好多微博娛樂營銷號紛紛爆料話，《歌手2017》會係《我是歌手》同《歌手》系列節目嘅最後一季，2018年開始唔會再製作，原因有三，一係《歌手2017》喺前期籌備同播出期間所面臨嘅一系列唔確定因素，二係加盟歌手嘅邀請難度比以往要有所加大，三係總導演都艷、總編劇孫莉將喺《歌手2017》完之後離職。
呢季《歌手》首發陣容完全確定嘅時間比以往遲，同埋首發歌手陣容被認為比往季更加弱，而之前網傳嘅觀眾比較期待嘅張惠妹、鄭秀文、楊千嬅、華晨宇等歌手都冇出現喺首發歌手陣容入面，令唔少網友感到失落。首期節目正式錄製之前，總監製洪濤上台致詞，並哽咽表示「我只能說我盡力了」。
呢季節目喺後期製作上，節目組仲係持謹慎態度。唔單止延續咗上一季節目入面嘅唔喺歌曲製作人名單入面列出政治立場有問題或疑似有問題嘅藝人同音樂人個名嘅做法，仲對提詞器等涉及唔規範用字嘅地方做咗馬賽克處理。另外，對於節目競演歌曲嘅歌詞入面可能涉及到嘅語言文字唔規範嘅地方，節目組喺後期加配字幕時都會對呢啲字進行事先修改。
2018年1月18號，有消息話由於受到PG One「夜宿門」事件嘅影響，中國嘻哈音樂市場將面臨全面整頓，所以周延將從嗰晚錄製嘅第一輪踢館賽開始退出比賽，佢嘅位置將由歌手李泉替補，已錄製好嘅第一輪淘汰賽就會將佢嘅鏡頭全數刪除。
之後，有網友爆出周延同佢粉絲群負責人之間嘅微信對話內容，周延喺對話入面話「我們尊重所有的選擇，而且我第一場表演非常的震撼，我知足了」嗰日下晝，《成都商報》記者從知情人士到知道，周延已喺嗰日下晝返到重慶，間接證實咗退賽傳言。
而喺周延被爆出退賽傳聞後，唔少網民根據歷屆賽果去估歌王唔會頒畀非內地歌手，因此網上流傳Jessie J因身份問題都要退賽。但佢嘅音樂合夥人吉傑喺退賽消息盛傅嘅時候，就喺微博發文「開工咯！開心！！！」並貼上一張Jessie J嘅開工照打破退賽傳聞。
第三輪踢館淘汰賽播出後，多間自媒體平台上出現咗「汪峰、華晨宇不和鬧矛盾」等相關虛假、貶損性新聞，甚至惡意篡改節目正片字幕。以上相關虛假話題喺網上平台嘅轉載、擴散、傳播，嚴重侵害咗汪峰、華晨宇嘅合法權益，並畀《歌手》節目做咗重大聲譽損害。
3月20號，《歌手》節目組通過官方微博發表聲明，否認汪峰、華晨宇不和傳聞，並將繼續監督一切侵權行為，上報相關法律部門進行備案。而喺節目組發表聲明之前，歌手汪峰就已經喺微博發文，寫話「花花，聽說我和你吵架啦」，華晨宇隨後轉發貼文，並寫話「啊？
2018年1月9號，《歌手2018》節目組發佈咗張韶涵嘅個人形象宣傳片，該宣傳片同時都係呢季首款歌手個人形象宣傳片。但係呢個宣傳片發佈後冇耐，就有網友指出該宣傳片同Chanel喺2017年9月1號發佈嘅Gabrielle香水廣告片有創意上嘅雷同，而隨後發佈嘅Jessie J嘅個人形象宣傳片亦一樣。
馬來西亞嘅Astro全佳HD同星加坡嘅HUB都會台喺1月12號開始逢星期五夜晚8點同湖南衛視同步播出呢季節目，覆蓋範圍包括馬來西亞、汶萊同星加坡。另外，美國嘅天下衛視都喺太平洋時間1月12號開始逢星期五夜晚9點同湖南衛視24小時內同日播出呢季節目。
《歌手》2019，係中國大陸湖南衛視喺2019年第一季度播出嘅逢星期五晚後晚間檔音樂類真人騷節目，係2019湖南衛視節目巡禮重點推介嘅一檔節目，接檔節目《親愛的·客棧第二季》。節目由《我是歌手》同《歌手》系列節目製作人洪濤打造，音樂總監係香港資深音樂人梁翹柏，首期節目喺2019年1月4號喺湖南長沙HBS廣電中心錄製，同埋喺2019年1月11號首播。
2019賽季嘅賽制除全新嘅踢館機制同投票規則外，其他沿襲2018賽季，賽制係三場一輪，每場都有500位觀眾聽審投票，每位聽審透過電子投票同紙質投票各揀3位自己認為嗰場表現最好嘅歌手。頭兩場競演，由7位首發歌手競演，兩場競演累計得票率最低嘅歌手將被淘汰出7人陣容。
喺選歌上，呢季要求每位參賽歌手除首場競演可演唱自己嘅代表作外，之後競演每輪只得一次機會演唱自己嘅代表作。若某位歌手喺某輪嘅某場競演入面憑住自己嘅代表作奪冠，就可喺嗰輪嘅下一場競演入面唔受限制咁繼續演唱自己嘅代表作。
呢季嘅踢館通道將全面對外放開。2018年12月27號，節目組喺新浪微博開啟「踢館賽全民舉薦歌手」活動，呢次活動由歌手自薦、全民舉薦兩個環節組成。參與自薦嘅歌手須年滿18歲、有自己嘅作品，並且能夠接受節目嘅時間安排同賽制。
喺佢哋嘅資質得到節目組嘅認可後，會透過統一嘅投票時段接受微博網友嘅投票舉薦，票數最高嘅將成為「全民舉薦踢館歌手」，並將喺踢館預選賽入面同「專業踢館歌手」較量。活動開啟後，曾一鳴、畢書盡、劉宇寧、周興哲等歌手紛紛發表微博自薦報名。
根據賽制安排，呢季新增嘅踢館預選賽將喺每輪第二場競演同在線歌手嘅淘汰賽同步進行，時間被安排喺淘汰賽競演完後，比賽實況就被安排喺第三場嘅踢館賽正式開始前播出。兩位歌手唱完後，現場500位觀眾聽審進行即時電子投票，贏嘅攞到正式踢館資格，踢館預選賽結果唔計入正賽，咁就意味住喺預選賽入面輸嘅踢館歌手將唔可以參加嚟緊嘅突圍賽，但仲享有返場表演嘅權利，而返場表演片段將喺結果宣佈完後播出。
呢季喺宣佈結果嘅方式上比往季有較大更改。呢季除咗採用往季嘅集中宣佈方式揭曉結果，歌手亦唔再集合去等宣佈結果，而係改做逐一、單獨咁自己睇排名。節目組會為歌手準備「排名信封」同「歌手信封」各七個，每位歌手可從每組信封入面各揀一個嚟睇。
其中，「排名信封」嘅內容係嗰個名次嘅獲得者，而「歌手信封」嘅內容就係嗰個歌手嘅競演排名。同時，呢季節目將延續上一季嘅設定，因此排名後三位嘅歌手佢哋嘅信封內容將係空白。另外，喺每輪嘅前兩場競演入面，每位歌手唱完後，音樂合夥人可即時知道自己歌手嘅電子投票結果，並有權決定話唔話畀歌手知，而第三場競演嘅電子投票結果公佈方式就會跟隨賽程進展而發生變化，第一輪第三場唔向競演歌手公佈，第二輪第三場向兩位踢館候選人即時公佈，第三輪第三場就同第三輪第一、二場一致。
第三輪同第四輪踢館賽入面，原先向競演歌手即時公佈嘅電子投票結果改做以隔離兩位歌手排名趨勢對比嘅形式呈現。受咁影響，呢季音樂合夥人睇歌手競演嘅地點由原來嘅台下改做專門嘅監看室，但自第三期開始就返到台下睇。
自第二輪開始，電子投票結果改做每位歌手演唱完後歌手同音樂合夥人一齊去監看室睇，舞台下方亦會設立專門嘅監視器畀主持人隨時睇其他歌手知道電子投票結果前後嘅狀況，但唔會有聲音被放出，以上變更只針對第一、二場競演。
第一輪踢館預選賽喺2019年1月10號嘅淘汰賽後錄製，2019年1月25號夜晚10點喺湖南衛視播出，由首位全民舉薦踢館歌手劉宇寧同首位專家推選踢館歌手ANU參加，預配音樂合夥人係李浩菲。最終，ANU贏咗劉宇寧，攞到第一輪正式踢館資格。
呢期係歌手2019第三場競演、為第一輪踢館賽。第三期，喺北京時間2019年1月17號錄製、2019年1月25號夜晚10點喺湖南衛視播出。第一輪，由ANU參加踢館賽、為首位踢館歌手，最終以第四名踢館成功，而張芯呢場排包尾遭到淘汰。
第二輪踢館預選賽喺2019年1月31號嘅淘汰賽後錄製，2019年2月15號夜晚10點喺湖南衛視播出，由第二位全民舉薦踢館歌手錢正昊同第二位專家推選踢館歌手聲入人心男團參加，預配音樂合夥人係高天鶴。最終，聲入人心男團贏咗錢正昊，攞到第二輪正式踢館資格。
呢期係歌手2019第六場競演、為第二輪踢館賽。第六期，喺北京時間2019年2月1號錄製，2019年2月15號夜晚10點喺湖南衛視播出。第二輪，由聲入人心男團參加踢館賽、為第二位踢館歌手，最終以第三名踢館成功，而克里斯呢場排包尾遭到淘汰。
第三輪踢館預選賽喺2019年2月21號嘅淘汰賽後錄製，2019年3月1號同淘汰賽同期播出，由第三位全民舉薦踢館歌手許靖韻同第三位專家推選踢館歌手畢書盡參加，預配音樂合夥人係馮青。最終，許靖韻贏咗畢書盡，攞到第三輪正式踢館資格。
呢期係歌手2019第九場競演、為第三輪踢館賽。第九期，喺北京時間2019年2月27號錄製、2019年3月8號夜晚10點喺湖南衛視播出。第三輪，由許靖韻參加踢館賽、為第三位踢館歌手，最終以第六名踢館失敗。
呢期係歌手2019第十場競演、為第四輪第一場競演。第十期，喺北京時間2019年3月7號錄製、2019年3月15號夜晚10點喺湖南衛視播出。第四輪，龔琳娜加入比賽、為終極補位歌手。呢場競演原本係第四輪排位賽，之後因波琳娜缺席呢輪第二場競演而作廢。
呢期係歌手2019第十一場競演、為第四輪踢館賽。第十一期，喺北京時間2019年3月14號錄製、2019年3月22號夜晚10點喺湖南衛視播出。聲入人心男團成員鄭雲龍因為行程衝突，3月12號發表聲明，唔再參加嚟緊嘅競演，聲入人心男團從呢期節目開始由剩返三名成員參賽。
呢場競演原本係第四輪淘汰賽，之後波琳娜因背部肌肉同腰椎嚴重受傷而缺席呢場競演，節目組將呢場競演改做踢館賽，並重新抽籤出場順序，由呢輪新增嘅專家推選踢館歌手陳楚生參加，最終以第四名踢館成功，而龔琳娜呢場排包尾遭到淘汰。
呢期係歌手2019第十三場競演、為「金典歌王衝刺夜」。第十三期，喺北京時間2019年3月28號錄製、2019年4月5號夜晚10點喺湖南衛視播出，由晉級決賽嘅楊坤、齊豫、劉歡、吳青峰、聲入人心男團、波琳娜同龔琳娜共七位歌手參加，最後一場常規賽未被淘汰嘅陳楚生就以表演嘉賓嘅形式參加呢場競演。
其中，波琳娜因行程衝突而喺3月22號嘅突圍賽後提前錄製，現場其他環節就由音樂合夥人大衛代為參與錄製。呢場由歌手邀請幫唱嘉賓合演，節目組會喺播出結束後將每組歌手嘅競演片段上載至芒果TV，並由參加過《我是歌手》同《歌手》系列節目大眾聽審團嘅觀眾進行線上投票，投票週期係7日，攞到投票資格嘅聽審由節目組電話聯繫。
歌王衝刺夜完後，七位歌手按照歷史成績排名依次表達咗自己嘅分組意願。分完組後，三組各推舉一位代表抽取第一輪競演組別嘅出場順序，而組內出場順序就由歌王衝刺夜嘅線上投票結果決定，得票率越高嘅歌手就越遲出場。
往季節目籌備期間，都會有微博娛樂營銷號爆出嗰季節目嘅首發歌手陣容名單，呢季都唔例外。針對呢個現象，節目組破天荒咁喺2018年11月3號通過官方微博發表咗自節目開播以嚟嘅首份回應聲明，否認呢季節目嘅網傳不實陣容，同時向因不實信息而受到影響嘅音樂人同觀眾致歉，並表示一切相關信息以官宣為準。
呢季節目嘅大眾聽審報名通道喺北京時間2018年12月12號中午12點正式開啟。除保留往季嘅芒果TV、電話、微信「搖一搖」三大傳統報名通道同傳統報名通道嘅秒殺活動外，仲喺芒果TV全新開闢咗答題通道。答題通道分做「普通級挑戰」他「鐵杆級挑戰」兩個級別，報名者可任揀是但一個進行闖關答題，而往季參賽歌手都將以視頻問候嘅形式喺提問入面隨機出現。
2018年12月21號，節目組公佈咗呢季節目嘅主視覺海報、標誌、舞美設計等信息。12月26號，節目組喺北京召開首場新聞發佈會，公佈咗呢季首發歌手陣容中嘅六位華語歌手，同全新嘅踢館機制同投票規則等信息，同時仲宣佈將同歌手劉歡、芒果TV同芒果V基金共同成立「劉歡原創音樂基金」，該基金將喺2020年開始喺每年嘅1月11號拎100萬元人民幣獎勵一位中國原創音樂新星，以示對華語樂壇未來發展嘅希望。
呢季節目嘅正片全面採用單元劇式片頭同電影化嘅片頭敘事結構，講述每位歌手對音樂嘅極致態度。而喺歌曲標題同製作人名單嘅呈現方式上，呢季較往季都有較大更改，以貼圖同藝術字嘅形式取代傳統嘅字幕條。另外，首期節目首播期間，節目入面出現因素材失誤而喺真人騷環節強行插入口播廣告嘅現象，芒果TV上線播出嘅節目正片喺翌日凌晨做咗修正。
劉歡喺第四輪排位賽競演前四日接受手術治療，醫生建議佢儘量避免情緒太過激動，但劉歡仍然堅持完成跟住落嚟嘅競演。第四輪排位賽嘅結果宣佈環節入面，音樂合夥人李銳將情況話畀節目組同其他競演歌手，然而節目組應劉歡本人要求喺正片入面刪除咗上述內容。
第二輪「踢館賽全民舉薦歌手」投票活動啟動後，部分網友對歌迷嘅刷票行為提出質疑。針對呢個現象，節目組喺1月20號通過官方微博發表聲明，承認部分歌手嘅票數有明顯異常嘅刷票行為，並表示將對已檢測到嘅異常數據同刷票行為進行清票處理。
1月21號，節目組就刷票問題再次發表聲明，再次重申投票通道嚴禁刷票行為，異常數據直接作為清票處理，情節嚴重者將取消該輪投票資格，並表示將喺1月26號投票截止嗰日由微博投票產品團隊對20位入圍歌手嘅票數進行全方位清算公開，同時出示後台數據以排除惡意灌票等其他意外行為。
第四輪踢館賽入面，楊坤翻唱並改編茄子蛋嘅歌《浪子回頭》，然後喺芒果TV上線播出嘅節目正片入面就冇包含楊坤嘅競演片段，QQ音樂上架嘅歌曲音頻都剩係得影片轉錄版畀揀，有網友猜測或同節目組未攞到原作者嘅授權有關，但電視重播就一切正常。
3月23號，節目組通過官方微博發表聲明，表示喺節目播出之前就攞到詞曲作者同版權方嘅電視播出授權，而芒果TV都同緊版權方華納音樂積極溝通，一齊推進版權事宜，爭取盡快獲得網路影片同音頻傳播權。類似嘅情況喺突圍賽播出後再次發生，逃跑計劃嘅競演片段喺節目正片上線一個鐘後就被全數刪除，歌曲音頻就未被上架。
歌王衝刺夜播出後，樂評人鄒小櫻喺微博指出該期節目入面出現嘅六首奧斯卡攞獎作品入面嘅音樂作品都未攞到授權。4月6號，《Forever Queen》組曲入面涉及到嘅四首皇后樂隊作品嘅版權方索雅音樂回應話，從未向節目組發放任何授權許可。
呢季節目嘅音頻版權由騰訊音樂娛樂集團獨家取得，並通過旗下嘅QQ音樂、酷狗音樂、酷我音樂聯合發行。但由於歌曲《起風了》嘅版權由網易雲音樂獨家持有，所以第一輪踢館賽播出後QQ音樂並冇上架吳青峰嘅競演曲目音頻。
馬來西亞嘅Astro全佳HD喺1月11號開始逢星期五夜晚10點同湖南衛視同步播出呢季節目，覆蓋範圍包括馬來西亞同汶萊。星加坡嘅HUB都會台就喺1月12號夜晚7點同湖南衛視24小時內同日播出呢季首期節目，之後改做逢星期五夜晚10點同湖南衛視同步播出。
《歌手·當打之年》，即《歌手》2020，係中國大陸湖南衛視喺2020年第一季度播出嘅逢星期五晚黃金檔音樂類真人騷節目，係2020湖南衛視節目巡禮重點推介嘅一檔節目，接檔節目《嗨唱轉起來第一季》。節目由《我是歌手》同《歌手》系列節目制作人洪濤打造，音樂總監係香港資深音樂人梁翹柏，首期節目喺2020年1月3號喺湖南長沙HBS廣電中心錄製，同埋喺2020年2月7號首播。
《歌手·當打之年》嘅賽制喺《歌手》系列節目經典嘅基礎上做咗重大革新，取消咗原有嘅補位同踢館機制，設立全新嘅奇襲賽制，整體上回歸返《我是歌手》第二季，賽制係兩場一輪，每場都有500位觀眾聽審投票，每位聽審揀3位自己認為嗰場表現最好嘅歌手，但細微之處有啲唔同。
頭兩場競演，由7位首發歌手競演，同時喺呢個基礎上新增三位奇襲歌手，奇襲歌手可以喺任何一位首發歌手嘅演唱過程入面發起奇襲一對一挑戰，發起奇襲嘅歌手將喺被奇襲嘅歌手唱完後即刻上台演唱。奇襲歌手唱完後，現場500位觀眾聽審進行即時電子投票，投票結果唔會影響到首發歌手嘅去留，只攞嚟奇襲成功與否做參考。
《歌手·當打之年》共有七位首發歌手、十四位新生代奇襲歌手，呢季節目嘅參賽歌手年齡層次全面趨向年輕化，主要邀請18－35歲嘅年輕歌手參賽，去貼合「當打之年」呢個主題概念。同時，亦唔排除往季參賽歌手回歸參賽。
呢期係歌手·當打之年首場競演、為第一輪排位賽。第一期，喺北京時間2020年1月3號錄製、2020年2月7號夜晚8點26分喺湖南衛視首播。呢場由李佩玲對袁婭維、黃霄雲對毛不易發起奇襲，最終李佩玲奇襲失敗，黃霄雲奇襲獲勝。
呢期係歌手·當打之年第三場競演、為第二輪排位賽。第三期，喺北京時間2020年2月17號錄製、2020年2月21號夜晚8點41分喺湖南衛視播出。第二輪，黃霄雲加入比賽、為首位補位歌手。呢場由隔壁老樊對黃霄雲、白舉綱對蕭敬騰發起奇襲，最終都奇襲失敗。
為應對武漢肺炎大爆發，呢期節目以「雲錄制」嘅方式完成製作。奇襲歌手喺長沙演播廳，在線歌手就分布喺北京、上海、東京同台北，以五地連線嘅方式完成呢場競演，蕭敬騰嘅主持環節就由佢嘅音樂合夥人梁田代為完成，500位觀眾聽審通過芒果TV線上收睇競演並進行投票線上聽審團直播通道主持人由王喬同晏維擔任。
呢期係歌手·當打之年第四場競演、為第二輪淘汰賽。第四期，喺北京時間2020年2月23號錄製、2020年2月28號夜晚8點45分喺湖南衛視播出。呢場由曾一鳴對蕭敬騰發起奇襲，最終奇襲失敗。呢期節目繼續以「雲錄製」嘅方式完成製作。
呢期係歌手·當打之年第五場競演、為第三輪排位賽。第五期，喺北京時間2020年2月29號錄製、2020年3月6號夜晚8點42分喺湖南衛視播出。呢輪，蕭敬騰攞到奇襲豁免權。呢場由秦凡淇對黃霄雲、吉克雋逸對袁婭維發起奇襲，最終秦凡淇奇襲失敗，吉克雋逸奇襲獲勝。
呢期係歌手·當打之年第六場競演、為第三輪淘汰賽。第六期，喺北京時間2020年3月6號錄製、2020年3月13號夜晚8點44分喺湖南衛視播出。呢場由胡夏對徐佳瑩發起奇襲，最終奇襲獲勝。從呢期節目開始，中國大陸歌手恢復長沙現場錄製，其他歌手繼續喺當地城市完成錄製，500位觀眾聽審就繼續線上投票。
呢期係歌手·當打之年第七場競演、為第四輪排位賽。第七期，喺北京時間2020年3月13號錄製、2020年3月20號夜晚8點28分喺湖南衛視播出。第四輪，吉克雋逸加入比賽、為第二位補位歌手。呢場由太一對華晨宇、聲入人心男團對蕭敬騰發起奇襲，最終太一奇襲失敗，聲入人心男團奇襲獲勝。
呢期係歌手·當打之年第九場競演、為第五輪排位賽。第九期，喺北京時間2020年3月30號錄製、2020年4月3號夜晚8點35分喺湖南衛視播出。第五輪，聲入人心男團加入比賽、為終極補位歌手。呢輪，奇襲歌手數量由三位縮減至兩位，奇襲規則都較前四輪有啲更改，每場競演只有一次奇襲機會，若奇襲成功就直接加入在線歌手陣容，嗰場競演排第尾嘅歌手將遭到淘汰，而投票規則都由原來嘅7選3改做8選4，即奇襲歌手亦要參加最後嘅觀眾聽審投票環節。
最終，袁婭維同吉克雋逸突圍成功。呢期節目入面，除聲入人心男團同旅行團樂隊外，節目組為其他未參與首輪現場錄製嘅歌手配備臨時音樂合夥人，參與首輪現場錄製嘅毛不易、袁婭維同黃霄雲亦恢復原有音樂合夥人，湖南廣播主持人何帥接替王喬做線上聽審團直播通道主持人。
呢期係歌手·當打之年第十二場競演、為總決賽。第十二期，喺北京時間2020年4月24號夜晚7點37分喺湖南衛視採用直播形式播出。呢場500位觀眾聽審由已通過核酸檢測嘅251位現場聽審同249位通過芒果TV收睇競演嘅線上聽審組成。
總決賽第一輪係「幫幫唱」環節，由歌手邀請幫唱嘉賓合演，突圍成功嘅袁婭維、吉克雋逸可對其他歌手發起奇襲一對一挑戰。每組奇襲完後進行即時投票，得票數較低者將被淘汰。七位歌手全部唱完之後，未被淘汰嘅五位歌手通過再次投票決出第三位淘汰歌手。
喺2020年湖南衛視招商會上，節目組現場公佈咗有關《歌手2020》籌備工作嘅一啲細節。其他嘉賓都估節目組所講嘅「黑寡婦」係代表張惠妹，而主持人並冇否認。早喺《歌手2018》籌備期間，張惠妹就喺網傳首發陣容名單入面出現過，但最終張惠妹並冇參加節目。
而喺2019年，張惠妹喺湖南衛視第三季度星期五黃金檔播出嘅《聲入人心》第二季做出品人。喺呢個背景下，張惠妹加盟節目嘅可能性都較《歌手2018》個陣變得仲大。2019年12月，張惠妹經紀人陳鎮川同媒體否認張惠妹將參加節目。
除張惠妹外，蔡依林、艾怡良、田馥甄、林俊傑、戴佩妮等歌手都出現喺呢季節目嘅網傳首發陣容名單中。其中，蔡依林、林俊傑嘅備註標示做「無檔期」，戴佩妮更加被直接打叉，三人確定唔會參加，而田馥甄、艾怡良就標註做「洽談中」。
2020年1月1號，節目組通過官方微博對呢季節目嘅首發歌手陣容做預熱，暗示華晨宇加盟節目。喺1月3號節目組通過官方微博宣佈完《歌手·當打之年》首發歌手陣容集結，而同時節目組只係公佈咗其他六位首發歌手，唯獨差華晨宇嗰名，呢個微博冇耐就被刪除。
受武漢肺炎大爆發影響，原定喺2020年2月6號嘅第二輪排位賽錄製延期到2月13號，之後又延期到「雲錄製」嘅2月17號，節目組從確定以「雲錄製」嘅方式繼續完成節目製作到最終錄製只用咗六日。為防止節目內容提前泄露，芒果TV產品技術中心節目平台研發部用咗直播畫面加水印嘅方式，每位觀眾聽審入咗直播間後，系統將自動幫佢做咗對應嘅號碼水印，若發現直播畫面泄露可即時聯繫嗰位聽審，嚴重者將被踢出直播間。
突圍賽播出期間，袁婭維唱咗《盛夏光年》，節目入面全程冇顯示歌詞字幕。而同林憶蓮喺《歌手2017》嘅表現做比較，呢次製作人名單入面雖已列出詞曲作者阿信嗰名，但原唱五月天就仲係冇列出，黃霄雲喺第一輪排位賽唱嘅《少年他的奇幻漂流》嗰陣就有原唱嗰名。
喺總決賽第一輪比賽度，米希亞喺奇襲環節輸畀袁婭維，未能晉級第二輪比賽，之後網民質疑賽果真實性。之後，日本傳媒《週刊文春》引述米希亞同記者中村龍太郎嘅對話入面提到「MISIA似乎沒想到結局會是如此」，《週刊文春》認為賽果早已被安排好，質疑節目內定，並認為節目有不成文規定。
呢季節目喺2020年2月7號開始逢星期五夜晚8點10分喺湖南衛視播出。新媒體平台方面，呢季節目喺中國大陸範圍內由HBS旗下影片網站芒果TV同愛奇藝、騰訊視頻、優酷網聯合播出，海外地區就由芒果TV國際APP獨家播出。
馬來西亞嘅Astro全佳HD同星加坡嘅HUB都會台喺2月7號開始逢星期五夜晚8點10分同湖南衛視同步播出呢季節目，覆蓋範圍包括馬來西亞、汶萊同星加坡。另外，美國嘅天下衛視亦喺2月7號開始陸續喺週末夜晚黃金時段同湖南衛視同期播出呢季節目。
《非誠勿擾》係由中國江蘇衛視製作嘅一檔以婚戀交友做核心嘅社會生活服務真人騷節目，2010年1月15號開播，取代同一時段播出嘅引進英國版權嘅歌唱節目《誰敢來唱歌》。由江蘇電視台新聞節目主持人孟非主持，依家由黃菡分析點評同其他嘉賓做「非誠合夥人」。
呢隻碟收錄咗13隻歌。呢張專輯附送2004年上海演唱會DVD。呢隻碟收錄喺2008年個人演唱會道唱過嘅幾隻歌。同埋將絲蓮·迪安嘅歌《I Surrender》翻唱做中文歌《沒離開過》，同埋翻唱搖滾樂隊Steelheart嘅歌《She's Gone》中英文版。
佢喺台灣澎湖出世同長大。佢喺第二屆金蝸牛填詞大賽做過導師。佢幫林志炫作詞《沒離開過》。佢幫李玟作詞《過完冬季》、《愛你在每一天》、《伊甸園》、《Baby對不起》、《真心話大冒險》、《明天一早的決定》、《今天到永遠》、《撒野》、《愛太多》、《逃脫》。
Samuel Joshua Watters係美國男歌手、詞曲作家同音樂製作人。佢係1990年代多白金R&B組合Color Me Badd嘅成員，佢同組合都合寫過好多出名嘅歌，包括《I Adore Mi Amor》同《All 4 Love》。
格倫·巴拉德，係美國詞曲作家、填詞人、音樂製作人。佢憑住為Alanis Morissette嘅1995年專輯《Jagged Little Pill》合寫同製作而出名。佢都有份參與米高積臣嘅專輯《Thriller》、《Bad》同《Dangerous》嘅錄音同詞曲工作。
《煙花易冷》係2010年由方文山填詞，黃雨勳編曲，周杰倫作曲同演唱嘅中國風歌曲，收錄喺《跨時代》唱碟，由於隻歌咬字清晰，隻歌被人懷疑過唔係周杰倫唱嘅，周杰倫坦言新歌「滿矯情」。網上流傳過呢隻歌歌真名係《伽藍雨》。
呢張專輯喺2011年中紅咗，係因為《The 7th Element》同《Opera 2》喺早幾年廣泛流傳。單計中國，呢張專輯已經賣咗350萬。除咗前奏由Dmitri Plachkovsky寫，其他歌都係維塔斯去寫。
喺專輯入面嘅《Opera 2》都以單曲形式發行過，呢隻歌喺俄羅斯拎咗連續3年銷售量最高獎、金色留聲機獎、People’s Hit獎。從Gemini Sun Records唱片公司粗略估計《Opera 2》已經下載超過200萬次，比起同碟嘅《The 7th Element》多150萬次。
《Making Love Out of Nothing at All》係由Jim Steinman填詞同作曲，美國搖滾樂隊Air Supply演唱嘅強力情歌。呢隻歌收錄喺1983年合輯《Greatest Hits》。
空中補給，係澳洲一支歐美流行音樂派系樂團，成員主要嚟自英國嘅結他手兼歌手葛拉漢·羅素同埋嚟自澳洲嘅主唱歌手羅素·希治閣等2人喺1975年喺澳洲組成。其他成員就根據實際狀況，而喺樂團各發展時期中有所唔同。
1975年5月12號，葛拉漢同羅素喺澳大利亞共同參與演出安德魯·洛伊·韋伯嘅音樂劇《萬世巨星》，2人因此而互相認識。同年，佢哋連同克里西·漢蒙同埋另外2人組成咗5人樂隊「空中補給」。然而，當佢哋發行咗樂隊嘅第一首單曲《Love and Other Bruises》之後，克里西離開樂隊，佢嘅位置就由冇幾耐後新加入嘅傑瑞米·保羅取而代之。
1979年樂隊發行咗《Life Support》，包括咗圖畫光碟嘅一張概念專輯。裡面收錄咗5分30秒版本嘅流行單曲《Lost In Love》，呢首歌由Russell 用15分鐘嘅時間寫出嚟，佢吸引咗銳意開拓音樂市場嘅Arista唱片公司老闆Clive Davis嘅注意，重隨即為樂隊提供咗一份唱片合約。
1980年佢哋發行《Lost In Love》，呢個佢哋第一次喺美國發行嘅專輯，收錄咗佢哋其後上美國5大單曲榜嘅其中3首單曲，包括《All Out of Love》同《Every Woman In The World》。
1983年佢哋憑住《Making Love Out of Nothing at All》進駐美國#2流行榜。80年代期間佢哋憑《Just as I Am》進駐 Billboard hit 流行榜，同埋憑《The Power of Love》、《Lonely Is the Night》同埋《One More Chance》成為唔少嘅流行榜上名單。
1991年，2人重組重發行專輯《The Earth Is》，裡面收錄咗佢哋嘅流行單曲《Without You》。隨後喺1993年發行咗《The Vanishing Race》，同埋1995年嘅《News from Nowhere》。
喺新世紀，佢哋繼續巡迴演出，同埋發行更多嘅同齡專輯包括《The Book of Love》、《Yours Truly》，同《Across the Concrete Sky》。2005年佢哋發行咗另一張現場CD/DVD演唱會專輯《It Was Thirty Years Ago Today》，收錄咗佢哋喺加拿大 Casino Rama嘅演唱會實況，適逢樂團邁入第35年之際，喺2010年發行咗《Mumbo Jumbo》，即係喺依家樂團中嘅長青樹，佢哋重創作緊。
《Dog Days Are Over》係英國獨立搖滾樂隊Florence and the Machine嘅單曲。呢隻歌出自第一隻錄音室專輯《Lungs》。隻歌原本計劃喺2008年11月24號透過Moshi Moshi Records喺英國以專輯第二隻單曲發行，之後推遲到2008年12月1號發行。
Florence and the Machine，係英國獨立搖滾樂隊。樂隊喺2007年倫敦組成，成員有主唱Florence Welch、鍵盤手Isabella Summers、結他手Rob Ackroyd、豎琴手 Tom Monger同其他有份合作過嘅音樂人。
艾頓莊爵士，CBE，原名Reginald Kenneth Dwight，係英國籍搖滾樂唱作人、作曲家、鋼琴家同演員。自1967年以嚟，佢同作詞人伯尼·陶平成為創作夥伴，至今兩人已經合作完成咗三十幾張專輯。
《One Moment in Time》係美國女歌手Whitney Houston嘅歌。呢隻歌為咗1988年夏季奧林匹克運動會而整，由Albert Hammond同John Bettis寫，Narada Michael Walden製作。
歐拔·哈蒙，OBE係英國同直布羅陀男歌手、詞曲作家同音樂製作人。佢係出產好多詞曲作品嘅作家，佢同過其他詞曲作家合作過，有Mike Hazlewood、約翰·貝迪斯、Diane Warren、Holly Knight同Carole Bayer Sager。
約翰·貝迪斯，係美國填詞人。佢原本係樂隊Spectrum嘅成員。佢為過The Carpenters寫過好紅嘅歌，例如《Only Yesterday》、《Goodbye to Love》同《Yesterday Once More》。
佢之後都為其他藝人寫過出名嘅歌，例如Madonna《Crazy for You》、米高積臣《Human Nature》、The Pointer Sisters《Slow Hand》、Diana Ross《When You Tell Me That You Love Me》、Jennifer Warnes《Nights Are Forever》、Peabo Bryson《Can You Stop the Rain》、George Strait《Heartland》、Ronnie Milsap《Only One Love in My Life》同Barbara Mandrell《One of a Kind Pair of Fools》。
菲·哥連斯 LVO ，係英國男歌手、鼓手、音樂製作人、詞曲作家同演員。佢憑住喺創世紀樂隊做鼓手同歌手，同埋佢自己嘅個人生涯而出名。喺1982年至1990年，佢自己嘅演藝生涯入面攞到3張英國同7張美國排第一嘅單曲。
喺同樂隊、其他藝人同埋自己嘅演藝經歷入面，佢所有嘅單曲作品都比任何藝人喺1980年代道攞到美國頭40名單曲嘅多。喺嗰陣佢最成功嘅單曲有《In the Air Tonight》、《I Don't Care Anymore》、《Against All Odds 》、《One More Night》、《Sussudio》、《Take Me Home》、《Two Hearts》、《A Groovy Kind of Love》、《I Wish It Would Rain Down》同《Another Day in Paradise》。
《 I Do It for You》係加拿大唱作人Bryan Adams嘅歌。呢隻歌收錄過喺專輯兩次，第一次收錄喺1991年電影俠盜王子羅賓漢原聲帶，第二次收錄喺Bryan Adams第六張專輯《Waking Up the Neighbours》。
佢亦都同其他唱片公司嘅藝人以詞曲作家同編曲人身份合作過，包括Willie Bobo、Albert King、Eydie Gormé、Timi Yuro同Billy Bland，佢亦都成日同音樂製作人Clyde Otis合作。